व्यवसायी से लूटपाट के मामले में तीन गिरफ्तार
पकड़े गए आरोपियों के पास से पिस्तौल मैगजीन बरामद
भास्करन्यूज सिमडेगा
जलडेगाथाना क्षेत्र के सिलिंगा बाजार में 9 दिसंबर को व्यापारी के साथ हुई लूटपाट के मामले में पुलिस ने तीन युवकों को गिरफ्तार किया है। गिरफ्तार आरोपियों के पास से एक पिस्तौल, एक मैगजीन और एक मोबाइल बरामद किया गया है।
रविवार को प्रेस कांफ्रेंस में एसपी राजीव रंजन ने बताया कि 9 दिसंबर को रिवाल्वर के बल पर एक व्यापारी से 33 हजार रुपए की लूट हुई थी। इस संदर्भ में जलडेगा थाने में प्राथिमिकी दर्ज की गई थी। दर्ज प्राथिमिकी के आधार पर पुलिस ने अनुसंधान के दौरान घटना में प्रयुक्त एक मोटरसाइकिल बरामद की थी।
आरोपियों के पास से बरामद हथियार।
ससुराल से दबोचा गया सिसई निवासी दिलसाद
एसपीने बताया कि छानबीन में पता चला कि उक्त मोटरसाइकिल गुमला जिले के सिसई निवासी मो. रेहान की है, जिसे उसका छोटा भाई दिलसाद चलाता है। दिलसाद खैरनटोली स्थित अपनी ससुराल में रहता है। इसके बाद एक छापेमारी दल का गठन किया गया। टीम में सदर थाना प्रभारी रण विजय शर्मा, बीरू थाना प्रभारी गंगासागर ओझा, जलडेगा थाना के एसआई जयपाल उरांव आदि शामिल थे। टीम ने शनिवार की रात छापेमारी कर दिलसाद को उसकी ससुराल से गिरफ्तार कर लिया। एसपी ने बताया कि उसके पास से एक पिस्तौल बरामद किया गया। दिलसाद की निशानदेही पर केरसई निवासी अरमान और जलडेगा निवासी दीपक डुंगडुंग को गिरफ्तार किया गया। इन लोगों के पास से लूट का मोबाइल बरामद किया गया है। एसपी ने बताया कि दिलसाद के विरुद्ध सदर थाने में आर्म्स एक्ट की प्राथमिकी दर्ज की गई है। एसपी ने कहा कि वर्ष के अंत में पुलिस को एक अहम कामयाबी मिली है। गिरफ्तारी में शामिल जवानों को एसपी ने पुरस्कृत करने की बात कही है।
bho_Deva hin_Deva awa_Deva hin_Deva hin_Deva hin_Deva hin_Deva hin_Deva